CELEX: 32010R0730
Language: sk
Date: 2010-08-13 00:00:00
Title: Nariadenie Komisie (EÚ) č. 730/2010 z  13. augusta 2010 , ktorým sa opravuje nariadenie (ES) č. 1120/2009, ktorým sa ustanovujú podrobné pravidlá na vykonávanie režimu jednotnej platby ustanoveného v hlave III nariadenia Rady (ES) č. 73/2009, ktorým sa ustanovujú spoločné pravidlá režimov priamej podpory pre poľnohospodárov v rámci spoločnej poľnohospodárskej politiky a ktorým sa ustanovujú niektoré režimy podpory pre poľnohospodárov

14.8.2010   
            
            
               SK
            
            
               Úradný vestník Európskej únie
            
            
               L 214/1
            
         NARIADENIE KOMISIE (EÚ) č. 730/2010
   z 13. augusta 2010,
   ktorým sa opravuje nariadenie (ES) č. 1120/2009, ktorým sa ustanovujú podrobné pravidlá na vykonávanie režimu jednotnej platby ustanoveného v hlave III nariadenia Rady (ES) č. 73/2009, ktorým sa ustanovujú spoločné pravidlá režimov priamej podpory pre poľnohospodárov v rámci spoločnej poľnohospodárskej politiky a ktorým sa ustanovujú niektoré režimy podpory pre poľnohospodárov
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 73/2009 z 19. januára 2009, ktorým sa ustanovujú spoločné pravidlá režimov priamej podpory pre poľnohospodárov v rámci spoločnej poľnohospodárskej politiky a ktorým sa ustanovujú niektoré režimy podpory pre poľnohospodárov, ktorým sa menia a dopĺňajú nariadenia (ES) č. 1290/2005, (ES) č. 247/2006, (ES) č. 378/2007 a ktorým sa zrušuje nariadenie (ES) č. 1782/2003 (1), a najmä na jeho článok 142 písm. d),
   keďže:
   
               (1)
            
            
               V článku 19 ods. 2 druhom pododseku nariadenia Komisie (ES) č. 1120/2009 (2) sa spresňuje horný limit pridelenia nárokov na platbu z národnej rezervy poľnohospodárom v osobitnej situácii, ktorý by sa mal stanoviť ako maximálny počet nárokov na platbu, ktoré môžu poľnohospodári získať v súlade s článkom 17 uvedeného nariadenia. Namiesto toho sa však omylom odkázalo na článok 22 uvedeného nariadenia. Uvedenú chybu je potrebné opraviť, a to s účinnosťou odo dňa začiatku uplatňovania nariadenia (ES) č. 1120/2009.
            
         
               (2)
            
            
               Nariadenie (ES) č. 1120/2009 by sa preto malo zodpovedajúcim spôsobom opraviť.
            
         
               (3)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre priame platby,
            
         PRIJALA TOTO NARIADENIE:
   Článok 1
   V článku 19 ods. 2 druhom pododseku nariadenia (ES) č. 1120/2009 sa spojenie „článku 22“ nahrádza spojením „článku 17“.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Uplatňuje sa od 1. januára 2010.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 13. augusta 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 30, 31.1.2009, s. 16.
   
      (2)  Ú. v. EÚ L 316, 2.12.2009, s. 1.